Kleuter sterf na byna-verdrinkingWJ Pike, die kleuter van Bloemfontein wat verlede week byna verdrink het, is in die hospitaal oorlede. WJ was sedert vir voorval Donderdagoggend in die pediatriese intensiewesorgeenheid in die Mediclinic Bloemfontein. WJ se ouers, Christo en Madelein, se leraar, dr. Johan Nel van die Hervormde Kerk Bloemfontein, het vandag in ‘n e-posnuusbrief aan die gemeente die nuus gebring dat WJ gisteraand oorlede is. WJ word Saterdagoggend ter ruste gelê. Volksblad het vroeër berig dat WJ, wat twee jaar en nege maande oud was, Donderdagoggend in die swembad op sy ouers se hoewe geval het. Sy ouma het hom in die swembad gekry nadat sy glo net vinnig vir sy babasussie ŉ bottel gaan gee het. Dit is nog nie duidelik hoe WJ in die omheinde swembad beland het nie.